เรื่องร้องเรียน: อยากทราบว่าทำไมเขตบางขุนเทียนเป็นเขตที่มีอันตรายระดับต้นๆของ กทม. อยู่เสมอมานานมาก ผู้อยู่อาศัยมีปัญหาระบบทางเดินหายใจกันมากสุขภาพร่างกายเสียหาย ไม่อยากออกไปทำธุรกิจภายนอกมีผลเสียต่อการงานอาชีพความเป็นอยู่มากจากมลพิษรุนแรงที่ปรากฎมาตลอดทั้งที่เป็นเขตเดียวในกทม ที่ติดทะเลควรที่มีอากาศดีบริสุทธิ์สดชื่น แต่ก็ไม่มีผู้ใดเอาใจใส่และสามารถแก้ไขปัญหาได้เบ็ดเสร็จเด็ดขาดปรับทำสภาพอากาศให้ดีขึ้นได้ เป็นที่พอใจของผู้คนในเขต  อยากให้หน่วยงานที่มีส่วนร่วมรับผิดชอบซึ่งมีอำนาจหน้าที่ได้ระดมทรัพยากรและองค์ความรู้ความเข้าใจที่ถูกต้องมาช่วยฟื้นฟูอากาศพิษให้เขตบางขุนเทียนกลับ มาเป็นที่มีอากาศสดชื่นแจ่มใสเหมือนเดิมเป็นต้นแบบตัวอย่างของทุกเขตใน กทม.หรือของประเทศว่าหากทำจริงจังกันในลักษณะไหนบ้างจึงจะประสบความสำเร็จมีผลลัพธ์ที่จับต้องได้จริง  ความจริงจังหนึ่งที่รู้สึกว่ายังขาดอยู่มากและอยากเห็นคือการรณรงค์ปลูกจิตสำนึกให้ทุกคนตระหนักถึงอย่างต่อเนื่องทุกขณะไม่ว่าเด็กผู้ใหญ่คนทำงานและคนอยู่อาศัยทั้งหมด เข้าใจและเห็นปัญหาผลร้ายต่างๆ และถึงขั้นที่คนจะรู้สึกผิดทุกครั้งหากไปมีส่วนทำให้อากาศแวดล้อมเสียหายแม้จะเล็กน้อยเพียงใด และมีการตำหนิกันทางเชิงสังคมอย่างเปิดเผยเป็นตัวอย่าง และยกย่องชมเชยผู้ที่ร่วมปกป้องอากาศให้แจ่มใสให้เกิดเป็นกระแสใหญ่ของสังคมเป็นวงกว้างมากกว่าที่เป็นอยู่จะทำกันได้หรือไม่อย่างไร เป็นต้น  ขอเป็นกำลังใจให้ทุกท่านที่มีบทบาทหน้าที่ได้ผนึกกำลังสร้างอากาศที่ดีและบริสุทธิ์กลับคืนมาให้ประชาชนได้สำเร็จให้จงได้...ขอบพระคุณ
การดำเนินการของเจ้าหน้าที่: ขอบพระคุณสำหรับการแจ้งข้อมูลดังกล่าว สำนักงานเขตบางขุนเทียนได้ติดตามปัญหาสถานการณ์ฝุ่นละอองขนาดเล็ก PM 2.5 อย่างต่อเนื่อง และดำเนินการบูรณาการเครือข่ายหน่วยงานที่เกี่ยวข้องเพื่อป้องกันและแก้ไขปัญหาฝุ่นละอองขนาดเล็กฯ และดำเนินการดังนี้  บูรณาการความร่วมมือหน่วยงานที่เกี่ยวข้องในการประชาสัมพันธ์สถานการณ์ฝุ่นละอองขนาดเล็ก PM 2.5 ประจำวัน ตามช่วงเวลาเร่งด่วนของประชาชน 07.00 น. 12.00 น. และ 15.00 น. ผ่านช่องทางการรายงานของ แอปพลิเคชั่น Air 4 Thai , AirBkk ดังนี้ -	ป้ายประชาสัมพันธ์อิเล็กทรอนิกส์ (LED) บริเวณ ถนนพระรามที่ 2 ขาเข้ากรุงเทพมหานคร หน่วยงานการทางพิเศษแห่งประเทศไทย -	ป้ายประชาสัมพันธ์อิเล็กทรอนิกส์ (LED) บริเวณ ถนนพระรามที่ 2 ขาออกกรุงเทพมหานคร ด้านหน้าห้างเดอะไบร์ทพระราม 2 หน่วยงานการทางพิเศษแห่งประเทศไทย -	ป้ายประชาสัมพันธ์อิเล็กทรอนิกส์ (LED) ด้านหน้าห้างเดอะไบร์ทพระราม 2 หน่วยงานห้างเดอะไบร์ท พระราม 2 -	สถานศึกษาสังกัดกรุงเทพมหานคร ศูนย์เด็กเล็ก และสถานที่อื่นๆ สำหรับผู้สูงอายุและกลุ่มเปราะบางในพื้นที่เขตบางขุนเทียน    สถานการณ์ฝุ่นละอองปกติ หรือมีค่าสูง และมีแนวโน้มสูงขึ้นอย่างต่อเนื่อง - มีการตรวจวัด ตรวจจับรถยนต์ควันดำทุกประเภทบริเวณถนน พระรามที่ 2 อย่างต่อเนื่อง - มีการลงพื้นที่ตรวจติดตามสถานประกอบการในพื้นที่ไม่ให้ปล่อยมลพิษเกินค่ามาตรฐานที่กฎหมายกำหนด - กวดขันไม่ให้มีการเผาในที่โล่งทุกประเภท - รณรงค์ร่วมกับ ศูนย์บริการสาธารณสุข ให้บริการด้านสุขภาพ ประชาสัมพันธ์ มอบหน้ากากอนามัยในกลุ่มเปราะบางอย่างต่อเนื่อง -	ประชาสัมพันธ์สถานสถานศึกษา ศูนย์เด็กเล็ก เด็กอ่อน ชมรมผู้สูงอายุ หรือกลุ่มเปราะบางต่างๆ ติดตั้งสัญลักษณ์ประชาสัมพันธ์ สถานการณ์ฝุ่นประจำวัน งดทำกิจกรรมในพื้นที่กลางแจ้ง เพื่อลดความเสี่ยงในการรับฝุ่นละอองขนาดเล็ก  -	จัดประชุมภาคีเครือข่าย หน่วยงานราชการ หน่วยงานเอกชน และภาคประชาสังคมในพื้นที่ เพื่อขอความร่วมมือป้องกันฝุ่นละอองขนาดเล็กในพื้นที่เขตบางขุนเทียน -	ฝ่ายรักษาความสะอาด ดำเนินการ ล้าง ดูดฝุ่นถนน และล้างต้นไม้ ใบไม้ทุกวัน เพื่อดักจับฝุ่นละออง และเพิ่มความชื้นในอากาศ - สถานประกอบการตึกสูง ห้างสรรพสินค้าต่าง และหน่วยงานที่เกี่ยวข้อง มีการสเปรย์น้ำ เพื่อเพิ่มความชื้นในอากาศ เช่น บริเวณสำนักงานเขตบางขุนเทียน บริเวณสะพานลอยคนข้ามในพื้นที่ เป็น...
ความเห็นของผู้แจ้ง: ตอนนี้เขตอื่นในกทม อากาศดีกว่าขีดสีส้มทุกเขต เหลือแต่เขตบางขุนเทียนที่ร้องเรียนที่ปัจจุบันยังคงติดอากาศสีส้มที่เดียวในกทม.ไม่มีอะไรคืบหน้าครับ
พื้นที่: แขวงแสมดำ เขตบางขุนเทียน กรุงเทพมหานคร